
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudcom Mgr. Lukášom Hvizdošom, podľa § 353 ods. 1 Trestného poriadku, dňa 16. októbra 2024 v Kežmarku, vydáva tento rozhodol: Obvinení 1./ A. B., nar. XX.XX.XXXX v C., trvale bytom A. X, C., 2./ D. E., nar. XX.XX.XXXX v C., trvale bytom C., uznávajú
sa
z a v i n n ý c h, ž e
po vzájomnej dohode dňa 15.03.2023 v čase približne o 18.00 hod. v Poprade - Matejovciach, na ul. Hlavnej, na chodníku neďaleko vstupnej brány do spoločnosti F., po predchádzajúcom slovnom konflikte s poškodeným B. G., obvinení spoločne fyzicky napadli poškodeného, a to tak, že ho opakovane udierali striedavo otvorenými dlaňami a zatvorenými päsťami rúk do oblasti tváre, čím takto poškodenému B. G. spôsobili zranenia, a to pomliaždenie hlavy v záhlaví, odreninu čela vpravo, pomliaždenie tváre, hornej a dolnej pery, sánky vľavo, zlomeninu prednej steny čeľuste vľavo s posunutím úlomkov, zakrvácanie do čeľustnej dutiny vľavo, zlomeninu nosových kostí s posunutím úlomkov, tržnozmliaždenú ranu nosa, odlomenie korunky zuba č. 21, poranenie pod očnicového nervu vľavo, ktoré si vyžiadali práceneschopnosť poškodeného 77 dní a obmedzenie na jeho obvyklom spôsobe života v trvaní 56 dní, teda 1./ obvinený A. B. - spoločným konaním inému úmyselne ublížil na zdraví a spôsobil tým ťažkú ujmu na zdraví, - spoločným konaním sa dopustil fyzicky na mieste verejnosti prístupnom výtržnosti tým, že napadol iného, 2./ obvinený D. E. - spoločným konaním inému úmyselne ublížil na zdraví a spôsobil tým ťažkú ujmu na zdraví, - spoločným konaním sa dopustil fyzicky na mieste verejnosti prístupnom výtržnosti tým, že napadol iného, čím
spáchali
1./ obvinený A. B.
prečin ublíženia na zdraví podľa § 156 ods. 1, ods. 3 písm. c) Trestného zákona v jednočinnom súbehu s prečinom výtržníctva podľa § 364 ods. 1 písm. a) Trestného zákona spáchaných formou spolupáchateľstva podľa § 20 Trestného zákona, 2./ obvinený D. E. prečin ublíženia na zdraví podľa § 156 ods. 1, ods. 3 písm. c) Trestného zákona v jednočinnom súbehu s prečinom výtržníctva podľa § 364 ods. 1 písm. a) Trestného zákona spáchaných formou spolupáchateľstva podľa § 20 Trestného zákona. Za
to
im
súd
ukladá:
1./ obvinenému A. B. Podľa § 156 ods. 3 Trestného zákona v znení účinnom od 06.08.2024, za použitia § 37 písm. h), písm. m) Trestného zákona, § 38 ods. 2 Trestného zákona, § 41 ods. 1 Trestného zákona úhrnný trest odňatia slobody vo výmere 2 (dvoch) rokov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia na 3 (tri) roky. 2./ obvinenému D. E. Podľa § 156 ods. 3 Trestného zákona v znení účinnom od 06.08.2024, za použitia § 36 písm. l) Trestného zákona, § 37 písm. h), písm. m) Trestného zákona, § 38 ods. 2 Trestného zákona, § 41 ods. 1 Trestného zákona úhrnný trest odňatia slobody vo výmere 2 (dvoch) rokov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia na 30 (tridsať) mesiacov. Podľa § 73 ods. 2 písm. c) Trestného zákona v znení účinnom od 06.08.2024 súd obvinenému D. E. ukladá ochranné protialkoholické liečenie ústavnou formou. Podľa § 287 ods. 1 Trestného poriadku súd ukladá obom obvineným povinnosť nahradiť spoločne a nerozdielne spôsobenú škodu: - poškodenému H. I. C., J., so sídlom C. K. X, XXX XX L. – D. M. C., IČO: XX XXX XXX, vo výške 680,33 Eur (šesťstoosemdesiat eur tridsaťtri centov) a - poškodenému G. C., so sídlom N. XX. J. X J. XX, XXX XX L., IČO: XX XXX XXX, pobočka C., N. X. XXXX XXXX/XX, XXX XX C., vo výške 1.752,70 Eur (tisícsedemstopäťdesiatdva eur sedemdesiat centov). 1./ obvinený A. B. - spoločným konaním inému úmyselne ublížil na zdraví a spôsobil tým ťažkú ujmu na zdraví, - spoločným konaním sa dopustil fyzicky na mieste verejnosti prístupnom výtržnosti tým, že napadol iného, 2./ obvinený D. E. - spoločným konaním inému úmyselne ublížil na zdraví a spôsobil tým ťažkú ujmu na zdraví, - spoločným konaním sa dopustil fyzicky na mieste verejnosti prístupnom výtržnosti tým, že napadol iného,
Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor môžu podať proti trestnému rozkazu odpor na Okresnom súde Poprad, a to do 8 (ôsmich) dní odo dňa jeho doručenia. Proti výroku o náhrade škody, ktorým bola priznaná náhrada škody, môže v rovnakej lehote podať odpor poškodený. Ak poškodený podal odpor, trestný rozkaz sa ruší vo výroku o náhrade škody a samosudca uznesením odkáže poškodeného na civilný proces, prípadne na konanie pred iným príslušným orgánom. Okrem poškodeného, môžu obvinený a osoby, ktoré sú oprávnené podať v jeho prospech odvolanie, zúčastnená osoba, ako aj prokurátor vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Ak bol odpor podaný v lehote a nebol vzatý späť, kým prokurátor predniesol obžalobu na hlavnom pojednávaní, trestný rozkaz sa ruší. Trestný rozkaz sa stane právoplatným a vykonateľným, ak odpor nebol podaný, uplynutím lehoty na podanie odporu, alebo ak odpor bol vzatý späť, dňom jeho späťvzatia.

